Hierdie is jou gunsteling sop
JY LEES NOU Hierdie is jou gunsteling sop
Ons het ons SuperMa's op Facebook gevra wat jul gunsteling sop is en meeste het geantwoord dat botterskorsie bo is. So hier is twee resepte vir beet- en botterskorsiesop waarvoor jy en jou kinders jul lippe sal aflek. Kry hulle om jou te help om die twee in een bakkie te meng en slaan die familie se asem weg met julle kookvernuf. Die groenteskyfies sal almal ook twee keer laat terugkom.
1 groen brandrissie, ontpit en gekap
500 g beet, gerooster tot sag en die skilletjies afgetrek
beet, in dun repe gesny met 'n groenteskiller
botterskorsie, in dun repe gesny met 'n groenteskiller
Verhit die olie en braai die uie, knoffel, gemmer en brandrissie tot geurig. Roer die botterskorsie, klappermelk en hoenderaftreksel by en bring tot kookpunt. Laat prut tot die botterskorsie sag is. Verdik met mielieblom aangemaak met 'n bietjie water. Bring tot kookpunt. Roer die koljander deur. Pols die sopmengsel in 'n voedselverwerker of met 'n staafmenger tot fyn en geur met die sout en peper.
Verhit 'n bietjie olie en braai die ui tot sag. Roer die asyn en beet by en braai effens. Meng die karringmelk, mielieblom, groenteaftreksel en lemoensap, voeg by, roer deur en bring tot kookpunt. Pols die sopmengsel fyn en geur met die sout en peper na smaak.
Braai die groenterepe in diepvetolie tot bros. Skep met 'n gaatjieslepel uit en dreineer op kombuispapier.
Dien dit op
Giet elke sop in 'n maatbeker. Giet albei tegelyktydig in die sopbord of koppie; maak seker dat die soppe nie meng nie. Trek die agterkant van 'n lepel deur sodat die soppe liggies deurmekaarstreep. Sit voor met die groenteskyfies.